Bosh prokuratura Tashqi mehnat migratsiyasi masalalari agentligi mansabdorlariga nisbatan jinoyat ishi qo‘zg‘adi

Bosh prokuratura tomonidan Tashqi mehnat migratsiyasi masalalari agentligi mansabdor shaxslariga nisbatan Jinoyat kodeksining bir kator mansabdorlik jinoyatlari fakti yuzasidan jinoyat ishi qo‘zg‘atildi. Bu haqda Bosh prokuratura matbuot xizmati ma’lum qildi.

Tergov harakatlari davomida Tashqi mehnat migratsiyasi masalalari agentligi direktori R.I., agentlik direktori o‘rinbosari U.N., agentlik bo‘lim boshlig‘i A.A. va sho‘ba mudiri O.M.ga nisbatan 2018-yil 16-noyabrda ayb e’lon qilinib, ularga nisbatan qamoq ehtiyot chorasi qo‘llanildi.
Tergov siri nuqtai nazaridan ish yuzasidan boshqa ma’lumotlarni oshkor qilish maqsadga muvofiq emasligi bildirilmoqda.